**Foreningsguide**

For de fleste foreninger vil nedenstående guide give mening, i forhold til at forberede sig på, at skulle deltage på Skoleidrættens Forårsfestival.

**Før festivalen:**

* At få forventningsafstemt med festivalchefen, i forhold til målgruppen, tid, antal elever pr. runde og omkring det at præsentere skolerelevant aktivitetsindhold på dagen. Det er vigtigt, at alle elever er med i aktiviteten uanset niveau, fysisk formåen og køn. Det skal være sjovt, med højt aktivitetsniveau og give lyst til efterfølgende at prøve mere hos jer i foreningen.
* At udfylde dokumentet ”aktivitetsbeskrivelser”. Skabelonen til aktivitetsbeskrivelsen kan hentes på skoff.dk/download.
* At aktivitetsbeskrivelsen sendes til festivalchefen senest én måned før festivalen, så den kan indgå i festivalens program.

**På selve Skoleidrættens Forårsfestival:**

* At møde i god tid i forhold til festivalens starttidspunkt.
* At ”tjekke ind” og sige godmorgen hos festivalchefen.
* At medbringe de materialer/rekvisitter I skal bruge til jeres aktivitet.
* At deltage i den fælles opstart af festivalen.
* Hver gang at I får et nyt hold til jeres aktivitet, er det godt at få skabt kontakt til lærerne, så I kan få fortalt dem om de muligheder der er for et fremadrettet skole–foreningssamarbejde med netop jeres forening.
* Det er vigtigt, at få lærernes mailadresser el. mobilnumre til den opfølgende kontakt efter festivalen.
* At medbringe foldere mv., som kan deles ud til eleverne/lærerne, når de har været på jeres aktivitet.
* At ”tjekke ud” og få hilst af. Det er vigtigt, at festivalchefen får jeres umiddelbare indtryk/oplevelse af dagen.

**Efter festivalen:**

* At udfylde det evalueringsskema som festivalchefen efterfølgende udsender.
* At få fulgt op på de kontakter til lærere/skoler I har fået skabt på festivalen.
* At evaluere jeres deltagelse på Skoleidrættens Forårsfestival internt i jeres forening.

**Rigtig god fornøjelse!**